Túlzott kivörösödés és kevés izzadás - mi okozhatja? - Bőrbetegségek
Főoldal / Orvos válaszol / Összes kérdés / Bőrbetegségek / Túlzott kivörösödés és kevés izzadás - mi okozhatja?
Túlzott kivörösödés és kevés izzadás - mi okozhatja?
Rendszeresen járok sportolni és főleg ilyenkor veszem észre, hogy hihetetlenül hamar nagyon melegem tud lenni, még akkor is, amikor egyébként nincs nagy meleg. Erre a szervezetem úgy reagál, hogy teljesen vörös lesz az arcom (pedig nincsenek vérnyomás problémáim), viszont alig izzadok. Elég kellemetlen probléma, mert az arcvörösség soká is múlik el. Mi okozhatja ezt, illetve hogyan tudnám kezelni? Válaszát előre is köszönöm.
Dr. Veress Dóra válasza a kipirulás, izzadás témában
Kedves Kérdező! Valószínűleg Ön ilyen típus, ez ellen nincs mit tenni. A mozgás hőt termel a szervezetben, amitől valahogyan meg kell szabadulni. Általában az emberek izzadni kezdenek, és a verejték elpárologtatása közben hő távozik a testfelszínről. Mivel Ön nem izzadós fajta, így más megoldást kell választani. A bőrének a hajszálerei kitágulnak és sok vért engednek át magukon. Mindeközben a bőr felszíne alatt áramló vér hőt ad le a külvilágnak. Ez a folyamat addig áll fenn, amig meg nem szabadul a felesleges hőmennyiségtől.
Kérdés: 2011. május 09., 17:30; Megválaszolva: 2011. május 10., 22:56